Správa zo zahraničnej pracovnej cesty 

1.  Účastníci ZPC:
Andrej Piovarči, Ing., PhD., odbor vysokoškolského vzdelávania, anglický jazyk, Ministerstvo školstva, vedy, výskumu a športu Slovenskej republiky, Stromová 1, 813 30 Bratislava 1
Štefan Rehák, doc. Ing., PhD., vedúci katedry verejnej správy a regionálneho rozvoja, Národohospodárska fakulta Ekonomickej univerzity v Bratislave, anglický jazyk, na základe Dohody o plnení úloh

2.  Zahraničná pracovná cesta:
Maďarsko, Budapešť, 7. – 9. september 2016 
Účel cesty: účasť na podujatí Európskej komisie (EK) Peer learning activity (PLA)
Organizátor: Európska komisia
Adresa podujatia: Budapešť
Financovanie ZPC: Európska komisia

3.  Rámcový program pobytu:
7.9.2016 (večer): príchod, neformálna večera, diskusia o programe PLA
8.9.2016 (9:00 – 16:30): pracovný program
9.9.2016 (9:00 – 15:30): pracovný program 
Zahraniční partneri: zástupcovia ministerstiev školstva EÚ, zástupcovia vysokých škôl, EK

4.  Stručný priebeh rokovaní, resp.  študijného pobytu:

Hlavnou témou podujatia bola výmena poznatkov k téme Úloha vysokých škôl (VŠ) ako centier regionálneho rozvoja inovácií. Podujatie otvoril rektor univerzity v Debrecíne s témou klaster Pharmapolis (funguje na tejto univerzite a v jej okolí). Nasledovala prezentácia priorít slovenského predsedníctva (A. Piovarči) a následne úvod do témy podujatia (Š. Rehák). Jaana Puukka prezentovala výsledky dotazníka (údaje zbierané od zúčastnených krajín pred podujatím). Prezentácia Lotyšska informovala o zavádzaní nového modelu financovania VŠ, ktorý je založený na troch pilieroch: 1. Základné financovanie (vzdelávanie študentov a výskumníci), vychádza z výkonov VŠ,  2. Financovanie orientované na výsledky (performance oriented funding) – stimuluje angažovanosť v regióne a hľadanie alternatívnych zdrojov príjmu, prepojenie s priemyslom, zapojenie mladých výskumníkov,  3. Financovanie orientované na inovácie (innovation oriented funding), uskutočňované zo štrukturálnych fondov. Estónsko informovalo o konsolidácii počtu VŠ: zníženie zo 44 v roku 2005 na 21 VŠ (pri počte obyvateľov 1,3 mil.). Poľsko informovalo o systéme vyhodnocovania príjmov absolventov vysokých škôl, ktorý využíva anonymizované dáta zo sociálneho poistenia. Mnohé VŠ majú podľa týchto údajov absolventov s nižšími platmi, ako prezentovali predtým. 
V rámci diskusií v paralelných skupinách účastníci poskytli tieto návrhy a odporúčania k téme: Je potrebné, aby vláda (najmä regionálna) moderovala dialóg medzi záujmovými skupinami. Taktiež strategický dialóg s jednotlivými VŠ je potrebný. Potrebná je diferenciácia VŠ. Rola VŠ vo vzdialenom regióne je úplne iná ako v hlavnom meste. Výskum sa často sústreďuje na umiestnenie výsledkov v medzinárodných žurnáloch a menej na riešenie potrieb regiónu. Nastavenie finančných schém v tomto zmysle je potrebné. Odporúča sa tiež umiestniť niektoré budovy VŠ blízko priemyselných centier (princíp colocation). Na úrovni EÚ sa odporúča, aby bolo koordinované zameranie jednotlivých centier, aby nevznikali rovnaké – smart specialization among countries. Taktiež financovanie z EÚ by mohlo byť viac na mieru šité potrebám konkrétneho regiónu.
Druhý deň prezentácia HEInnovate (heinnovate.eu), chýbajú vzory: vieme označiť niekoho ako európskeho Steva Jobsa? Prezentácia Rakúska: venujú sa téme Industry 4.0, majú trojročné „performance“ kontrakty medzi ministerstvom a VŠ. V nich sa stanovuje stratégia, ciele VŠ. Jedným z konceptov je tzv. Standortkonzept. Príklad Štajerska: 5 univerzít, 2 pedagogické VŠ, 2 UAS, 55 tis. študentov, 12200 pracovníkov, 700 mil. eur rozpočet. Miestne klastre: automotive, ecotech. Miestne VŠ z regiónu boli zapojené do formulovania „Economic strategy of Styria 2020.“ 
Taliansko: študijný program „Executive PhD. – industrial doctorate“. Výhody: výmena poznatkov („cross fertilization“) medzi akadémiou a priemyslom, investície priemyslu do strednodobých projektov VŠ, potreba stanoviť kandidátom jasnú cestu, pochádzajú z regiónu, majú rovnaký diplom ako ostatní PhD. absolventi.  Holandsko: Projekt Chemelot Innovation and Learning labs. Vláda nebude podporovať všetky oblasti výskumu, ale len tie, kde je možnosť byť najlepšími. To je i chémia (Chemelot). Prezentácia EUA: témy sociálna inklúzia a civic engagement musia mať pomenované nástroje, ktorými sa budú uskutočňovať.  EURASHE: VŠ/ŠP orientované na profesie sú dobrým nástrojom na prepojenie VŠ s regiónom. Na konci podujatia zhrnutie (EK – J. Anderson, SK – A. Piovarči)

5.  Odporúčané závery:
Na základe správy z PLA (pripraví J. Puukka) je potrebné spresniť témy prezentácií hlavných rečníkov na podujatie stretnutie generálnych riaditeľov pre VŠ (17. – 18. Október 2016). S EK je potrebné dohodnúť ostatné detaily programu tohto podujatia (poobedné paralelné sekcie, ich témy a moderátorov). 

6.   Prehľad prinesenej dokumentácie a miesto jej uloženia
 Prezentácie z PLA poskytne EK elektronicky. 

7.   Osobitne vyhodnotený očakávaný prínos ZPC
Podujatie bolo dôležité z hľadiska výkonu SK PRES a prípravy stretnutia generálnych riaditeľov pre VŠ (17. – 18. október 2016). 
  
8.    Spôsob zverejnenia výsledkov ZPC, prenos získaných informácií
     Adresár osôb a  organizácií, ktorým sa správa zaslala: 15A0, SVŠ, SMSEZ.

Súhlasím so zverejnením správy na internete.

Správu vypracoval: Andrej Piovarči
Dátum: 16.9.2016
Správu schválil:  Jozef Jurkovič

Poznámka:
Správu zo ZPC je potrebné vypracovať do desiatich dní od jej ukončenia a v papierovej aj elektronickej forme (rtf. formát) predložiť sekcii medzinárodnej spolupráce a európskych záležitostí MŠVVaŠ SR.